अख़लाक़ नाम के उस शख्स की बेटी साजिदा कातिलों की भीड़ में से 10-12 को पहचानती थी. पहले उसने उन सबके हाथ पाँव जोड़े कि मेरे पिता को छोड़ दो लेकिन जब उनपर कोई असर नहीं हुआ तो वो दौड़ती हुई अपने आस पड़ोस के घरों में गई. उन लोगों के दरवाजों पर उसने दस्तक दी, जिन्हें वो बचपन से भैया, चाचा, ताऊ कहती थी. सबसे उसने कातिल भीड़ से पिता को बचाने की गुहार लगाई लेकिन किसी को न तो उस पर तरस आया न ही मौत की तरफ बढ़ते उसके पिता पर. और, वही हुआ, जो भीड़ ने चाहा.